Стримба (Раховскый район)

Стримба, (укр.) Стримба, (мад.) Almáspatak — село в Раховском районі, Закарпатской области, Україны. В минулости было приселком села Верхное Водяное. Од року 2020 належить до великобычковской громады. Ґеоґрафія Село положене в Раховском районі, Закарпатской области. Од року 1967 достало статус села, але свуй сельскый уряд не має, административно належить ку сельскому уряду села Верхное Водяное:укр. Адреса ради 90611, с. Верхнє Водяне, вул. Центральна, 10 Має свою школу (Стримбівска ЗЗСО I-III ступенів). Село окружено горныма хребтами. В севернуй части села бере зачаток ріка Стримба, котра пак вплыває до рікы Апшиця. История Перша споминка о селови датована роком 1864. В тот час там обывателями были Волохы (Румыны), тай од рікы котра є выгнута, достала назву (рум.) strĭmb, што є крива, выгнута: од того и ріка, и село достали назву Стримб, Стримба. В року 1904 за Австро-Угорьска, село офіціално достало мадяризовану назву (мад.) Almáspatak. В часы СССР, село ся вернуло ку старуй назві Стримба. За списованьом обывательства УССР од року 1989, в селї были 1180 особ. В року 1998 была поставена церьков св. Петра тай Павла. За списованьом обывательства Україны од року 2001, в селї были 1320 особ. Референції